LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2008 M. LAPKRIČIO 28 D. ĮSAKYMO NR. A1-387 „DĖL LIETUVOS RESPUBLIKOS VALSTYBĖS BIUDŽETO LĖŠŲ, SKIRTŲ SPECIALIOMS TIKSLINĖMS DOTACIJOMS SOCIALINĖMS IŠMOKOMS, KOMPENSACIJOMS, SOCIALINEI PARAMAI MOKINIAMS IR SOCIALINĖMS PASLAUGOMS ADMINISTRUOTI, NAUDOJIMO IR ATSISKAITYMO TVARKOS APRAŠO PATVIRTINIMO“ PAKEITIMO

2022 m. kovo 3 d. Nr. A1-155

Vilnius

Pakeičiu Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašą, patvirtintą Lietuvos Respublikos socialinės apsaugos ir darbo ministro 2008 m. lapkričio 28 d. įsakymu Nr. A1-387 „Dėl Lietuvos Respublikos valstybės biudžeto lėšų, skirtų specialioms tikslinėms dotacijoms socialinėms išmokoms, kompensacijoms, socialinei paramai mokiniams ir socialinėms paslaugoms administruoti, naudojimo ir atsiskaitymo tvarkos aprašo patvirtinimo“, ir 7 punktą išdėstau taip:

„7. Šio Aprašo 5.9 papunktyje nurodytos socialinei paramai administruoti skirtos lėšos planuojamos ir naudojamos kompiuterinės technikos ir kompiuterinės technikos dalių įsigijimo išlaidoms, monitorių, spausdintuvų, kopijavimo bei daugiafunkcių aparatų, spausdintuvų dažų, USB laikmenų, išmaniųjų telefonų ir kitų informacinių technologijų įsigijimo išlaidoms, informacinių technologijų prekių nuomos ir remonto išlaidoms, informacinių technologijų paslaugų įsigijimo išlaidoms bei programinės įrangos, skirtos socialinei paramai administruoti, licencijų priežiūros, palaikymo ir kitų panašių paslaugų įsigijimo bei licencijų nuomos (licencijų termino pratęsimo) (toliau kartu – programinė įranga, skirta socialinei paramai administruoti) priežiūros išlaidoms padengti. Programinės įrangos, skirtos socialinei paramai administruoti, priežiūros išlaidos turi būti suplanuotos ir naudojamos taip, kad nebūtų viršytas 290 eurų limitas, kaip nustatyta Savivaldybių administracijoms skirtų valstybės biudžeto lėšų tikslinėms kompensacijoms mokėti ir administruoti, dalyvauti vertinant asmens savarankiškumą kasdienėje veikloje bei išmokoms vaikams mokėti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos socialinės apsaugos ir darbo ministro 2008 m. gruodžio 4 d. įsakymu Nr. A1-402 „Dėl Savivaldybių administracijoms skirtų valstybės biudžeto lėšų tikslinėms kompensacijoms mokėti ir administruoti, dalyvauti vertinant asmens savarankiškumą kasdienėje veikloje bei išmokoms vaikams mokėti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“, 18 punkte. Šio Aprašo 5.10 papunktyje nurodytos socialinei paramai administruoti skirtos lėšos planuojamos ir naudojamos tik kanceliarinėms prekėms, spaudiniams ir prekėms darbo vietai steigti, atnaujinti ir papildyti įsigyti, pašto, banko, kitų kredito ar mokėjimo įstaigų paslaugų išlaidoms, blankų įsigijimo ir (ar) gamybos, leidybos, informacinių leidinių gamybos išlaidoms padengti, atsiskaityti su valstybės įmone Registrų centru už informaciją iš Nekilnojamojo turto kadastro ir registro, dokumentų, susijusių su Europos Sąjungos socialinės apsaugos sistemų koordinavimo reglamentų nuostatų įgyvendinimu, vertimo išlaidoms ir išlaidoms, susijusioms su socialinės paramos išieškojimu teismo tvarka, notarų paslaugomis, susijusiomis su neteisėtai gautos socialinės paramos susigrąžinimo iš mirusio asmens palikimą priėmusių įpėdinių administravimu, padengti. Šio Aprašo 5.12 papunktyje nurodytos socialinei paramai administruoti skirtos lėšos planuojamos ir naudojamos biuro, apskaitos įrangai ir baldams įsigyti. Šio Aprašo 5.14 papunktyje nurodytos socialinei paramai administruoti skirtos lėšos planuojamos ir naudojamos kompiuterinių darbo vietų įrangai įsigyti.“

Socialinės apsaugos ir darbo ministrė	Monika Navickienė